*Priloga št. 3: Vzorec pogodbe o* izvajanju programa socialne vključenosti za obdobje od 2025 do vključno 2029

***Vsako stran vzorca pogodbe parafirajte in ga na zadnji strani opremite z žigom in podpisom odgovorne osebe.***

VZOREC POGODBE O IZVAJANJU programA socialne vključenosti ZA OBDOBJE OD 2025 DO VKLJUČNO 2029

|  |  |  |  |
| --- | --- | --- | --- |
| **Ministrstvo za delo, družino, socialne zadeve in enake možnosti,**  Štukljeva cesta 44, 1000 Ljubljana,  E-naslov: [gp.mddsz@gov.si](mailto:Gp.mddsz@gov.si)  Davčna št.: SI76953475,  Matična št.: 5022860000,  TRR: SI56 0110 0630 0109 972,  (v nadaljnjem besedilu: ministrstvo)  ki ga zastopa minister Luka Mesec,  Podpisnik pogodbe: Luka Mesec, minister |  | | |
| in | |  |
|  | | Podpisnik pogodbe:  \_\_\_\_\_\_\_\_\_\_\_ |
| **Naziv izvajalca:\_\_\_\_\_\_\_\_\_\_\_**  Naslov:\_\_\_\_\_\_\_\_\_\_\_  E-naslov: \_\_\_\_\_\_\_\_\_\_\_  Davčna št.: \_\_\_\_\_\_\_\_\_\_\_  Matična št.: \_\_\_\_\_\_\_\_\_\_\_  TRR: \_\_\_\_\_\_\_\_\_\_\_  (v nadaljnjem besedilu: izvajalec)  ki ga zastopa \_\_\_\_\_\_\_\_\_\_\_ | |  |

sklepata na podlagi tretjega odstavka 35. člena Zakona o zaposlitveni rehabilitaciji in zaposlovanju invalidov (Uradni list RS, št. [16/07](http://www.uradni-list.si/1/objava.jsp?urlid=200716&stevilka=720) - uradno prečiščeno besedilo, [87/11](http://www.uradni-list.si/1/objava.jsp?urlid=201187&stevilka=3724), 98/14 in [96/12](http://www.uradni-list.si/1/objava.jsp?urlid=201296&stevilka=3693)-ZPIZ-2, 18/21; v nadaljnjem besedilu: ZZRZI) in sklepa ministrstva o izboru izvajalcev programov socialne vključenosti, št. ……………………. z dne ………….... (v nadaljnjem besedilu: sklep), naslednjo

**POGODBO O IZVAJANJU PROGRAMA SOCIALNE VKLJUČENOSTI**

**ZA OBDOBJE OD 2025 DO VKLJUČNO 2029**

* 1. **člen**

Pogodbeni stranki ugotavljata, da je izvajalec:

* vložil vlogo na javni razpis za izbor izvajalcev programov socialne vključenosti za obdobje od 2025 do vključno 2029 (v nadaljnjem besedilu: javni razpis), ki je bil objavljen v Uradnem listu RS, št. ………….. z dne …………..,
* s sklepom izbran za izvajanje programa socialne vključenosti za obdobje od 2025 do vključno 2029,
* da se s to pogodbo določijo medsebojne pravice in obveznosti v zvezi z izvajanjem programa socialne vključenosti za obdobje od … do…..
  1. **člen**

Pogodbeni stranki soglašata, da je predmet te pogodbe izvajanje programa socialne vključenosti za obdobje od 1. 1. 2025 do 31. 12. 2029 (v nadaljnjem besedilu: program), katerega vsebina je opredeljena v javnem razpisu in vsebuje vse elemente, ki so podrobneje opredeljeni v razpisni dokumentaciji javnega razpisa. Izvajalec je dolžan ves čas izvajati program skladno z vlogo in izpolnjevati pogoje iz javnega razpisa.

* 1. **člen**

Izvajalec bo program iz prejšnjega člena te pogodbe izvajal s strokovnimi delavci in sodelavci, ki jih je navedel v vlogi na javni razpis ter bo o vsaki spremembi strokovnih delavcev in sodelavcev pisno obvestil ministrstvo najkasneje v roku 8 dni po nastali spremembi in temu priložil ustrezno dokumentacijo, kot je določeno v javnem razpisu.

* 1. **člen**

Izvajalec bo program iz 2. člena te pogodbe izvajal v prostoru/ih na naslovu/ih ……………………………….………, ……………………………….………, ……………………………….…, ………..…..…………....…….….., ………….……………….……. in …….…...…………….…….., ter bo o vsaki spremembi prostora/ov in naslova pisno obvestil ministrstvo v roku 8 dni od nastanka spremembe in temu priložil ustrezno dokumentacijo (dokazila o zagotavljanju in ustreznosti prostorov), kot so bila zahtevana v javnem razpisu.

* 1. **člen**

Ta pogodba je sklenjena za določen čas, od 1. 1. 2025 do 31. 12. 2029.

Izvajalec bo začel izvajati program z dnem, ko bo na posamezni lokaciji zagotovil vsaj 7 uporabnikov, ki se vključujejo v program.

* 1. **člen**

Izvajalec se zavezuje, da bo program, ki je predmet te pogodbe, izvajal kvalitetno, strokovno, odgovorno in v skladu s cilji programa ter Etičnim kodeksom strokovnih delavcev na področju zaposlitvene in poklicne rehabilitacije ter zaposlovanja in socialne vključenosti invalidov in ne bo kršil zakonodaje s področja invalidskega varstva.

Izvajalec se zavezuje, da bo program izvajal s ciljem ohranjanja in razvijanja delovnih sposobnosti uporabnika, ter vzpodbujanja njegove socialne vključenosti.

Doseganje cilja programov socialne vključenosti se izkazuje s številom vključenih uporabnikov, pri katerih izvajalec programa socialne vključenosti ugotavlja, da so se njihove delovne sposobnosti v času vključevanja v program socialne vključenosti ohranile oziroma razvile. Doseganje cilja posameznega uporabnika se ugotavlja z oceno uporabnikove delovne učinkovitosti

Če se pretežni del delovnih vsebin v koledarskem letu za posameznega uporabnika izvaja izven prostorov izvajalca, mora izvajalec v dogovoru z Zavodom Republike Slovenije za zaposlovanje proučiti možnost ponovne ocene zaposlitvenih možnosti uporabnika.

Izvajalec bo zagotavljal izvajanje programa 8 ur dnevno vse delovne dni v letu z minimalno vključenostjo uporabnika 6 ur dnevno.

Razmerje (v %) med delovnimi in socialnimi vsebinami programa se določi s programom, pri čemer je delovnih vsebin lahko od 50 % od 75 %, socialnih vsebin pa od 25 % do 50 %.

V izvajanje programa socialne vključenosti mora biti v skupino vključenih najmanj 7 in največ 21 uporabnikov, s tem, da je lahko več skupin na isti ali različnih lokacijah.

Izvajalec je dolžan izvajati sprotno evalvacijo programa. Iz evalvacije programa mora biti jasno razvidno doseganje cilja programa, in sicer število vključenih uporabnikov, pri katerih izvajalec programa socialne vključenosti ugotavlja, da so se njihove delovne sposobnosti v času vključevanja v program socialne vključenosti ohranile oziroma razvile.

Izvajalec je dolžan izdelati individualni načrt uporabnika, pri čemer je obvezen del individualnega načrta ugotavljanje doseganja zastavljenega cilja programa iz 3. točke javnega razpisa.

Izvajanje programa za uporabnika poteka v skladu z individualnim načrtom. V individualnem načrtu je mogoče določiti, da se del programa izvaja izven prostorov izvajalca, če je to v največjo korist uporabnika in je zanj zagotovljena strokovna podpora.

Pri informiranju javnosti bo izvajalec korektno predstavil vlogo ministrstva pri izvajanju programa in bo v vseh gradivih, nastalih v okviru programa in objavah v zvezi s programom v medijih navedel, da program sofinancira ministrstvo.

* 1. **člen**

Izvajalec bo z vsakim uporabnikom programa sklenil dogovor o vključitvi v program socialne vključenosti in pripravil individualni načrt uporabnika glede na vsebino in cilj programa, metode dela, strokovna ravnanja in aktivnosti v programu ter glede na uporabnikove sposobnosti, delovne zmožnosti, psihosocialne potrebe in druge cilje iz individualnega načrta. Na vsakih šest mesecev vključitve v program bo izvajalec ocenil uporabnikovo delovno učinkovitost in doseganje drugih zastavljenih ciljev iz individualnega načrta uporabnika.

Izvajalec se zavezuje, da bo uporabnike programa vzpodbujal in motiviral k njihovi aktivni vlogi v programu.

Če uporabnik ne bo imel urejenega zdravstvenega zavarovanja v skladu s predpisi, ki urejajo zdravstveno varstvo in zdravstveno zavarovanje, mu bo izvajalec nudil pomoč pri urejanju le tega.

Izvajalec mora uporabnika zavarovati za primer poškodbe pri delu, invalidnost ali smrt v skladu s predpisi, ki urejajo pokojninsko in invalidsko zavarovanje, ter predpisi s področja zdravstvenega varstva in zdravstvenega zavarovanja, za čas, ko je uporabnik vključen v program.

Izvajalec je dolžan vso dokumentacijo, povezano z izvajanjem programa, voditi in hraniti v skladu s predpisi, ki urejajo hrambo in varovanje osebnih podatkov in jih ob nadzoru oziroma na zahtevo ministrstva tudi predložiti.

* 1. **člen**

Izvajalec mora voditi posebno stroškovno mesto za vse prihodke in odhodke programa.

* 1. **člen**

Program bo sofinanciralo ministrstvo. Sofinanciranje programa bo ministrstvo z izvajalcem uredilo z letnimi pogodbami o sofinanciranju.

Ministrstvo bo izvajalcu zagotavljalo sredstva na način in v višini, določeni v letni pogodbi o sofinanciranju, ki jo bo z izvajalcem sklenilo le v primeru, da bo izvajalec zagotovil v skladu z javnim razpisom zahtevano število uporabnikov, ki bodo vključeni v program, pri čemer bo izvajalec ministrstvu predložil vso zahtevano dokumentacijo v zvezi z vključenimi uporabniki v programu.

Izvajalec je dolžan ministrstvu vsak mesec pošiljati specificiran zahtevek za stroške programa in povrnitev dejanskih potnih stroškov uporabnikov na način in v višini, ki bodo določeni v letni pogodbi o sofinanciranju programa. E-računu bo prilagal mesečno specifikacijo prisotnosti za vse uporabnike programa socialne vključenosti ter drugo zahtevano dokumentacijo v skladu z letno pogodbo o sofinanciranju.

* 1. **člen**

Ministrstvo bo sofinanciralo izvajanje programa v višini od 40 % do 55 % bruto minimalne plače na vključenega uporabnika (polni znesek), če bo ta v programu mesečno prisoten 10 dni ali več. V primeru, da bo uporabnik v programu mesečno prisoten manj kot 10 dni, se mu bo priznalo 60 % od polnega zneska. Ministrstvo ne bo sofinanciralo programa, če bo uporabnik neopravičeno odsoten ves mesec ali opravičeno odsoten več kot en mesec, kar mora biti razvidno iz mesečnega zahtevka izvajalca.

Ministrstvo bo povrnilo tudi potne stroške vključenim uporabnikom za dneve, ko bodo le-ti prisotni v programu ter tako zagotavljalo načelo enake dostopnosti vsem uporabnikom in enak položaj vsem izvajalcem. Uporabniki se praviloma vključujejo v programe k izvajalcem, ki so najbližji njihovim bivališčem. Če uporabnik ni upravičen do brezplačnega javnega prevoza, se mu bo povrnilo najcenejši javni prevoz. Če uporabnik ne bo imel možnosti prevoza do izvajalca z javnimi prevoznimi sredstvi, se mu bo priznala kilometrina v višini 8 odstotkov cene neosvinčenega 95-oktanskega motornega bencina. Kilometrina se lahko uveljavlja za razdaljo, ki je daljša od dveh kilometrov. Podlaga za izračun potnih stroškov je podpisana izjava uporabnika o povračilu stroškov prevoza do izvajalca programa skupaj s priloženim potrdilom o ceni prevoza ali vozovnice ali veljavnega cenika javnega prevoznika.

Izvajalec mora uporabniku zagotoviti malico v obliki toplega obroka. Če zagotovitev toplega obroka iz opravičenih razlogov ni možna, uporabniku pripada nadomestilo stroškov prehrane v višini, kot ga ministrstvo, pristojno za javno upravo, objavi na osrednjem spletnem portalu javne uprave.

Višina sofinanciranja izvajanja programa se v nominalnem znesku določi v letni pogodbi o sofinanciranju glede na število uporabnikov, ki bodo vključeni v programe in razpoložljiva proračunska sredstva.

Za spremljanje izvajanja programa bo izvajalec pošiljal štirimesečna poročila o izvajanju programa na obrazcu, ki mu ga bo predložilo ministrstvo. Za obdobje od januarja do aprila bo moral izvajalec posredovati poročilo ministrstvu najkasneje do 20. maja, za obdobje od maja do avgusta najkasneje do 20. septembra, za obdobje od septembra do decembra pa najkasneje do 20. januarja naslednjega leta.

* 1. **člen**

Proračunska sredstva so strogo namenska in jih sme izvajalec porabljati za:

* delo strokovnega kadra (bruto plače (II. bruto) zaposlenih strokovnih delavcev in sodelavcev, pri čemer znaša osnovna plača (I. bruto) za strokovnega delavca v višini od 36. do 42. plačnega razreda, ki velja za javne uslužbence in za strokovnega sodelavca v višini od 29. do 35. plačnega razreda), regres za prehrano med delom, regres za letni dopust, povrnitev potnih stroškov (prevoz na delo in z dela), obvezne stroške po Zakonu o varnosti in zdravju pri delu (ZVZD-1)),
* strokovno izobraževanje strokovnih delavcev in sodelavcev,
* najemnine ali amortizacijo in vzdrževanje poslovnih prostorov in opreme,
* pisarniški in splošni material in storitve (pisarniški material in storitve, čistilni material in storitve, računalniške storitve, računovodske storitve, strošek plačilnega prometa),
* drugi posebni material in storitve (energija, voda, komunalne storitve in komunikacije (telefon, internet, poštnina in kurirske storitve)),
* material, delovna sredstva, opremo in storitve, potrebne za izvajanje vsebine programa socialne vključenosti,
* zavarovanja za primer poškodbe pri delu, invalidnosti ali smrti v skladu s predpisi, ki urejajo pokojninsko in invalidsko zakonodajo, ter predpisi s področja zdravstvenega varstva in zdravstvenega zavarovanja,
* malico in potne stroške za vključene uporabnike.

Upravičeni stroški iz prejšnjega odstavka, ki se sofinancirajo iz sredstev proračuna za namen izvajanja programa, so stroški, ki:

* so s programom neposredno povezani in potrebni za njegovo izvajanje ter so v skladu s cilji programa,
* so dejansko nastali v pogodbenem obdobju in izvajalec hrani dokazila o plačilih (temeljijo na verodostojnih knjigovodskih in drugih listinah),
* so ugotovljeni v skladu s skrbnostjo dobrega gospodarja in
* so izkazani v skladu z veljavnimi predpisi.

Če se ugotovi nenamenska poraba dodeljenih sredstev oziroma dvojno financiranje (da je za isti strošek pridobil sredstva iz dveh javnih finančnih virov), mora izvajalec le-ta vrniti v proračun Republike Slovenije v roku 30 dni od poziva ministrstva, in sicer z zakonitimi zamudnimi obrestmi, ki tečejo od dneva nakazila do dneva vračila.

**12. člen**

Izvajalec bo moral z delovno vsebino programa zagotavljati prihodek, ki bo omogočal izplačilo nagrad vključenim uporabnikom na podlagi pravilnika o mesečni nagradi uporabnikom, ki ga sprejme izvajalec, pri čemer:

* je mesečna višina nagrade za uporabnike, ki so mesečno prisotni v programu od 60 do 128 ur od 5 % do največ 10 % zakonsko določene minimalne plače, za uporabnike, ki so mesečno prisotni v programu več kot 128 ur, pa največ 15 % zakonsko določene minimalne plače,
* opredeli dodatne kriterije za dodelitev mesečne nagrade uporabnikom: motiviranost, vztrajnost, samostojnost, storilnost (normirana/nenormirana dela), delovna uspešnost, kvaliteta opravljenega dela, količina dela, odnos do dela, odnos do drugih uporabnikov/strokovnih delavcev in sodelavcev in podobno.

O spremembi pravilnika o mesečni nagradi uporabnikom bo moral izvajalec obvestiti ministrstvo v roku 8 dni od nastanka spremembe in priložiti nov oziroma spremenjen pravilnik.

**13. člen**

Prihodke iz naslova delovnih vsebin programa se porablja izključno za:

* nagrajevanje uporabnikov (finančne nagrade, druge oblike nagrajevanja uporabnikov),
* izboljšanje delovnih pogojev uporabnikov,
* material, delovna sredstva in opremo za izvajanje delovnih vsebin programa in
* izvedbo dodatnih socialnih vsebin programa.

**14. člen**

Izvajanje programa se financira iz proračunske postavke 4329 – Programi socialne vključenosti za invalide, in sicer za izvajanje programa (stroški programa) iz konta 4120 – tekoči transferi neprofitnim organizacijam in ustanovam in za povračilo potnih stroškov za uporabnike iz konta 4110 – transferi nezaposlenim.

**15. člen**

Izvajalec mora do konca meseca marca vsakega leta za preteklo leto predložiti vsebinsko letno poročilo o izvajanju programa, poročilo o izkazovanju cilja programa, določenega v 3. točki razpisa in finančno poročilo o izkazanih prihodkih in odhodkih iz naslova izvajanja programa.

**16. člen**

Izvajalec mora ministrstvu kadarkoli omogočiti nadzor nad poslovanjem izvajalca v zvezi z izvajanjem programa, ki je predmet te pogodbe.

V primeru, da bo ministrstvo pri opravljanju nadzora ugotovilo nepravilnosti na strani izvajalca in mu odredilo ukrepe za odpravo, jih je izvajalec dolžan upoštevati.

**17. člen**

V primeru kršitev te pogodbe si ministrstvo pridržuje pravico do odstopa od pogodbe po predhodnem obvestilu za odpravo kršitve.

**18. člen**

Skrbnik pogodbe s strani izvajalca je …………………………….

Skrbnik pogodbe s strani ministrstva je …………………….

V primeru spremembe skrbnika pogodbe zadošča pisno sporočilo ene pogodbene stranke drugi.

**19. člen**

Pogodba je nična, če je v času javnega razpisa, na podlagi katerega je podpisana ta pogodba ali pri izvajanju te pogodbe, kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla;
* za sklenitev posla pod ugodnejšimi pogoji;
* za opustitev dolžnega nadzora nad izvajanjem pogodbenih obveznosti;
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Na podlagi ugotovitev ministrstva ali obvestila komisije za preprečevanje korupcije ali drugih organov o domnevnem obstoju dejanskega stanja iz prejšnjega odstavka, bo ministrstvo začelo s postopkom ugotavljanja pogojev ničnosti pogodbe iz prejšnjega odstavka oziroma z drugimi ukrepi v skladu s predpisi Republike Slovenije.

**20. člen**

Pogodbeni stranki soglašata, da bosta v skladu z veljavnimi predpisi, ki urejajo varstvo osebnih podatkov, zagotavljali pogoje in ukrepe za zagotovitev varstva osebnih podatkov in preprečevanje zlorab.

**21. člen**

Ministrstvo in izvajalec si bosta prizadevala, da bosta nesporazume in sporna vprašanja reševala sporazumno. V primeru, da se o sporu ne bosta mogla sporazumeti, bo o njem odločilo stvarno pristojno sodišče v Ljubljani.

**22. člen**

Vse spremembe in dopolnitve te pogodbe bosta ministrstvo in izvajalec dogovorila z aneksom k tej pogodbi.

**23. člen**

Ta pogodba se podpiše z elektronskim podpisom in začne veljati z dnem podpisa obeh pogodbenih strank.

Št.:

Datum: